Stenson buit Ope-titel, maak geskiedenisHenrik Stenson. Foto: AP Photo/Peter Morrison Stenson het met sy 264 met ’n merkwaardige 20 houe onder baansyfer geëindig. Dit is die laagste toernooi-telling in die geskiedenis van die Britse Ope en ook die meeste houe onder syfer. Hy het boonop met sy 63 Sondag die laagste rondetelling geëwenaar. Die 40-jarige Stenson is ook die eerste Sweed wat die Britse Ope gewen het. Die Amerikaner Mickelson het 267 houe gespeel. Dit is 17 houe onder baansyfer en drie swakker as Stenson se wentelling. Tydens die Ope drie jaar gelede was Mickelson en Stenson ook tot op die einde kop aan kop, maar toe het Mickelson met die louere weggestap. ♦ Die vyf Suid-Afrikaners wat die afsnypunt oorleef het, het Sondag tellings aangeteken wat van goed tot teleurstellend gewissel het. Charl Schwartzel het op 284 gelyk aan baansyfer geëindig ná sy 2-oor in die laaste ronde. Dit het hom op ŉ dag van relatiewe lae tellings na die gesamentlike 18de plek laat afskuif. Die redelike tellings word daaraan toegeskryf dat die gure weer toe eindelik net ŉ “dreigement” van die weervoorspellers was. Suid-Afrika se Ope-debutant, Haydn Porteous, het Sondag weer redelik vertoon en sy 1-oor het hom op 286 houe laat klaarmaak, twee houe meer as baansyfer vir die vier rondes. Ander Suid-Afrikaanse tellings was dié van Richard Sterne (290, 1-oor Sondag); Zander Lombaard (295, 5-oor Sondag) en Branden Grace wat albei gesukkel het (297, 6-oor Sondag). ♦ Die wêreld se no. 1-speler, Jason Day, het 285 gespeel en verlede jaar se Britse Ope-wenner, Zach Johnson, het op 283 geëindig, twee houe meer as baansyfer. Voorste tellings –